CELEX: 32021D0867
Language: sl
Date: 2021-05-28 00:00:00
Title: Izvedbeni sklep Komisije (EU) 2021/867 z dne 28. maja 2021 o harmoniziranih standardih za igrače, pripravljenih v podporo Direktivi 2009/48/ES Evropskega parlamenta in Sveta

31.5.2021   
               
               
                  SL
               
               
                  Uradni list Evropske unije
               
               
                  L 190/96
               
            
         IZVEDBENI SKLEP KOMISIJE (EU) 2021/867
         z dne 28. maja 2021
         o harmoniziranih standardih za igrače, pripravljenih v podporo Direktivi 2009/48/ES Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 13 Direktive 2009/48/ES Evropskega parlamenta in Sveta (2) se domneva, da so igrače, ki so v skladu s harmoniziranimi standardi ali njihovimi deli, katerih sklici so bili objavljeni v Uradnem listu Evropske unije, skladne z zahtevami, ki jih zajemajo navedeni standardi ali njihovi deli, iz člena 10 Direktive 2009/48/ES in Priloge II k navedeni direktivi.
                  
               
                     (2)
                  
                  
                     V delu III Priloge II k Direktivi 2009/48/ES so določene posebne zahteve za preprečitev tveganja škodljivih učinkov na zdravje ljudi zaradi izpostavljenosti kemičnim snovem ali zmesem, iz katerih so igrače sestavljene ali ki jih vsebujejo. V delu IV Priloge II k Direktivi 2009/48/ES so določene posebne zahteve za zagotovitev visoke ravni varnosti igrač v zvezi z električno energijo.
                  
               
                     (3)
                  
                  
                     Komisija je z dopisom M/445 (3) z dne 9. julija 2009 Evropskemu odboru za standardizacijo (v nadaljnjem besedilu: CEN) in Evropskemu odboru za elektrotehnično standardizacijo (v nadaljnjem besedilu: CENELEC) zahtevala pripravo osnutka novih harmoniziranih standardov in revizijo obstoječih harmoniziranih standardov v podporo Direktivi 2009/48/ES.
                  
               
                     (4)
                  
                  
                     CEN je na podlagi zahtevka M/445 z dne 9. julija 2009 revidiral harmonizirani standard EN 71-7:2014+A2:2018 „Varnost igrač – 7. del: Prstne barve – Zahteve in preskusne metode“; ustrezni sklic je bil objavljen z Izvedbenim sklepom Komisije (EU) 2019/1728 (4). Na podlagi tega je bil sprejet harmonizirani standard EN 71-7:2014+A3:2020.
                  
               
                     (5)
                  
                  
                     Harmonizirani standard EN 71-7:2014+A3:2020 vključuje posodobljeno sklicevanje na zakonodajo Unije, ki se uporablja v zvezi z uporabo več barvil iz preglednic A.1 in A.2 Priloge A k navedenemu standardu, pri čemer se upoštevajo najnovejše specifikacije in merila čistosti iz Uredbe Komisije (EU) št. 231/2012 (5). Seznam konzervansov, katerih uporaba je dovoljena v prstnih barvah, iz preglednice B.1 Priloge B k harmoniziranemu standardu EN 71-7:2014+A3:2020 zmanjšuje najvišjo dovoljeno koncentracijo klimbazola na 0,2 % v skladu z najnovejšim znanstvenim mnenjem iz dodatka k mnenju Znanstvenega odbora za varstvo potrošnikov (6).
                  
               
                     (6)
                  
                  
                     CEN je na podlagi zahtevka M/445 z dne 9. julija 2009 revidiral harmonizirani standard EN 71-12:2013 „Varnost igrač – 12. del: N-nitrozamini in N-nitrozabilne snovi“; ustrezni sklic je bil objavljen z Izvedbenim sklepom (EU) 2019/1728. Na podlagi tega je bil sprejet harmonizirani standard EN 71-12:2016.
                  
               
                     (7)
                  
                  
                     Harmonizirani standard EN 71-12:2016 določa izboljšane preskusne metode za N-nitrozamine in N-nitrozabilne snovi v elastomerih, zlasti v zvezi z zmožnostjo odkrivanja (pogosto rakotvornih) N-nitrozaminov tudi pri nizkih ravneh ter v zvezi s praktičnimi podrobnostmi preskusa, kar omogoča doslednejšo uporabo preskusne metode. Standard vključuje tudi alternativne načine merjenja in identifikacije morebitnih N-nitrozaminov v nekaterih igračah. Poleg tega je bilo področje uporabe standarda razširjeno glede materialov, ki se preskušajo, in trajanja migracije za elastomere, ki je osrednji del povezane preskusne metode za navedene materiale za igrače.
                  
               
                     (8)
                  
                  
                     CENELEC je na podlagi zahtevka M/445 z dne 9. julija 2009 revidiral harmonizirani standard EN 62115:2005 „Električne igrače – Varnost“ in njegove povezane spremembe; ustrezni sklici so bili objavljeni z Izvedbenim sklepom (EU) 2019/1728. Na podlagi tega sta bila sprejeta harmonizirani standard EN IEC 62115:2020 in njegova sprememba EN IEC 62115:2020/A11:2020.
                  
               
                     (9)
                  
                  
                     Revidirani standard EN IEC 62115:2020 in njegova sprememba EN IEC 62115:2020/A11:2020 določata vključitev dodatnih opozoril za zagotovitev boljšega obveščanja potrošnikov o nevarnostih, povezanih z zaužitjem okroglih ploščatih baterij. Posodabljata zahteve glede dostopnosti okroglih ploščatih baterij in gumbnih baterij, da bi se zagotovila višja raven zaščite, poleg tega pa dodajata nove zahteve za igrače, povezane z gospodinjskimi napravami, vključno z računalniki, za zaščito uporabnikov pred električnim udarom. Prav tako spreminjata merila za zmanjšano preskušanje, kar omogoča poenostavljene zahteve za električne igrače z nizko močjo, ter določata dodatne zahteve za varnost svetlečih diod v igračah za zmanjšanje tveganja poškodb oči. Dodajata tudi nove zahteve za obravnavanje nevarnosti, povezanih z uporabo daljinsko vodenih električnih igrač, na katerih se otroci lahko vozijo. Poleg tega ob upoštevanju povečanja števila razpoložljivih vrst baterij določata vrste baterij, ki se uporabljajo za preskušanje električnih igrač brez priloženih baterij, da bi se izboljšala ponovljivost preskušanja. Določata tudi kategorizacijo splošnih pogojev za preskuse, da bi se zagotovili ustrezni preskusni pogoji za vse vrste igrač in napajalnih enot.
                  
               
                     (10)
                  
                  
                     Komisija je skupaj s CEN ocenila, ali je harmonizirani standard EN 71-7:2014+A3:2020, ki ga je pripravil CEN, skladen z zahtevkom M/445 z dne 9. julija 2009. Harmonizirani standard EN 71-7:2014+A3:2020 izpolnjuje zahteve, ki naj bi jih zajemal in ki so določene v Direktivi 2009/48/ES. Zato je primerno, da se sklic na navedeni standard objavi v Uradnem listu Evropske unije.
                  
               
                     (11)
                  
                  
                     Harmonizirani standard EN 71-7:2014+A3:2020 nadomešča harmonizirani standard EN 71-7:2014+A2:2018. Zato je treba sklic na navedeni standard umakniti iz Uradnega lista Evropske unije. Da bi imeli proizvajalci igrač dovolj časa za prilagoditev svojih proizvodov revidiranim specifikacijam v harmoniziranem standardu EN 71-7:2014+A3:2020, je treba odložiti umik sklica na harmonizirani standard EN 71-7:2014+A2:2018.
                  
               
                     (12)
                  
                  
                     Komisija je skupaj s CEN ocenila, ali je harmonizirani standard EN 71-12:2016, ki ga je pripravil CEN, skladen z zahtevkom M/445 z dne 9. julija 2009. Harmonizirani standard EN 71-12:2016 izpolnjuje zahteve, ki naj bi jih zajemal in ki so določene v Direktivi 2009/48/ES. Vendar točka a) preglednice 2 harmoniziranega standarda EN 71-12:2016 presega zahteve iz točke 8 dela III Priloge II k navedeni direktivi, saj mejno vrednost za N-nitrozamine določa na 0,01 mg/kg namesto na 0,05 mg/kg, mejno vrednost za N-nitrozabilne snovi pa na 0,1 mg/kg namesto na 1 mg/kg. Glede na to, da se pri zagotavljanju skladnosti upoštevajo mejne vrednosti iz Direktive 2009/48/ES, je treba ob objavi standarda EN 71-12:2016 dodati informativno opombo v zvezi s tem.
                  
               
                     (13)
                  
                  
                     Harmonizirani standard EN 71-12:2016 nadomešča harmonizirani standard EN 71-12: 2013. Zato je treba sklic na navedeni standard umakniti iz Uradnega lista Evropske unije. Da bi imeli proizvajalci igrač dovolj časa za prilagoditev svojih proizvodov revidiranim specifikacijam v harmoniziranem standardu EN 71-12:2016, je treba odložiti umik sklica na harmonizirani standard EN 71-12:2013.
                  
               
                     (14)
                  
                  
                     Komisija je skupaj s CENELEC ocenila, ali sta harmonizirani standard EN IEC 62115:2020 in njegova sprememba EN IEC 62115:2020/A11:2020, ki ju je pripravil CENELEC, skladna z zahtevkom M/445 z dne 9. julija 2009. Harmonizirana standarda EN IEC 62115:2020 in EN IEC 62115:2020/A11:2020 izpolnjujeta zahteve, ki naj bi jih zajemala in ki so določene v Direktivi 2009/48/ES. Zato je primerno, da se sklica na navedena standarda objavita v Uradnem listu Evropske unije.
                  
               
                     (15)
                  
                  
                     Harmonizirani standard EN IEC 62115:2020 in njegova sprememba EN IEC 62115:2020/A11:2020 nadomeščata harmonizirani standard EN 62115:2005 in njegove povezane spremembe. Zato je treba sklic na harmonizirani standard EN 62115:2005 in njegove povezane spremembe umakniti iz Uradnega lista Evropske unije. Da bi imeli proizvajalci igrač dovolj časa za prilagoditev svojih proizvodov revidiranim specifikacijam v harmoniziranem standardu EN IEC 62115:2020 in njegovi spremembi EN IEC 62115:2020/A11:2020, je treba odložiti umik sklica na harmonizirani standard EN 62115:2005 in njegove povezane spremembe.
                  
               
                     (16)
                  
                  
                     Zaradi jasnosti, racionalnosti in poenostavitve bi bilo treba v enem aktu objaviti popoln seznam sklicev na harmonizirane standarde, ki so bili pripravljeni v podporo Direktivi 2009/48/ES in izpolnjujejo zahteve, ki naj bi jih zajemali. Sklici na harmonizirane standarde, pripravljene v podporo Direktivi 2009/48/ES, so trenutno objavljeni z Izvedbenim sklepom (EU) 2019/1728. Zato je treba Sklep (EU) 2019/1728 nadomestiti z novim sklepom.
                  
               
                     (17)
                  
                  
                     Skladnost s harmoniziranim standardom ustvarja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi moral zato začeti veljati z datumom objave –
                  
               SPREJELA NASLEDNJI SKLEP:
         
            Člen 1
            Sklici na harmonizirane standarde za igrače, pripravljene v podporo Direktivi 2009/48/ES in navedene v Prilogi I k temu sklepu, se objavijo v Uradnem listu Evropske unije.
         
         
            Člen 2
            Izvedbeni sklep (EU) 2019/1728 se razveljavi.
            Vendar se člen 1 Izvedbenega sklepa (EU) 2019/1728 še naprej uporablja za sklice na harmonizirane standarde za igrače, pripravljene v podporo Direktivi 2009/48/ES in navedene v Prilogi II k temu sklepu, do datumov iz navedene priloge.
         
         
            Člen 3
            Ta sklep začne veljati na dan objave v Uradnem listu Evropske unije.
         
         
            V Bruslju, 28. maja 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 316, 14.11.2012, str. 12.
         
            (2)  Direktiva 2009/48/ES Evropskega parlamenta in Sveta z dne 18. junija 2009 o varnosti igrač (UL L 170, 30.6.2009, str. 1).
         
            (3)  M/445 z dne 9. julija 2009 o mandatu za standardizacijo za CEN in CENELEC v okviru Direktive 2009/48/ES o reviziji Direktive 88/378/EGS o varnosti igrač.
         
            (4)  Izvedbeni sklep Komisije (EU) 2019/1728 z dne 15. oktobra 2019 o harmoniziranih standardih za igrače, pripravljenih v podporo Direktivi 2009/48/ES Evropskega parlamenta in Sveta (UL L 263, 16.10.2019, str. 32).
         
            (5)  Uredba Komisije (EU) št. 231/2012 z dne 9. marca 2012 o določitvi specifikacij za aditive za živila, navedene v prilogah II in III k Uredbi (ES) št. 1333/2008 Evropskega parlamenta in Sveta (UL L 83, 22.3.2012, str. 1).
         
            (6)  Mnenje o klimbazolu (P64) sklic SCCS/1506/13.
      
      
         
            PRILOGA I
            
                        Št.
                     
                     
                        Sklic na standard
                     
                  
                        1.
                     
                     
                        EN 71-1:2014+A1:2018 Varnost igrač – 1. del: Mehanske in fizikalne lastnosti
                     
                  
                        2.
                     
                     
                        EN 71-2:2011+A1:2014 Varnost igrač – 2. del: Vnetljivost
                     
                  
                        3.
                     
                     
                        EN 71-3:2019 Varnost igrač – 3. del: Migracija določenih elementov
                     
                  
                        4.
                     
                     
                        EN 71-4:2013 Varnost igrač – 4. del: Kompleti za kemijske poskuse in druge poskuse, pri katerih se uporabljajo kemikalije
                     
                  
                        5.
                     
                     
                        EN 71-5:2015 Varnost igrač – 5. del: Kemijske igrače (kompleti), razen kompletov za kemijske poskuse
                     
                  
                        6.
                     
                     
                        EN 71-7:2014+A3:2020 Varnost igrač – 7. del: Prstne barve – Zahteve in preskusne metode
                     
                  
                        7.
                     
                     
                        EN 71-8:2018 Varnost igrač – 8. del: Igrače za prostočasne aktivnosti za domačo uporabo
                     
                  
                        8.
                     
                     
                        EN 71-12:2016 Varnost igrač – 12. del: N-nitrozamini in N-nitrozabilne snovi
                        Informativna opomba: Mejne vrednosti iz točke a) preglednice 2 klavzule 4.2 standarda „EN 71-12:2016 – 12. del: N-nitrozamini in N-nitrozabilne snovi“ so nižje od mejnih vrednosti, ki jih je treba upoštevati pri zagotavljanju skladnosti, iz točke 8 dela III Priloge II k Direktivi 2009/48/ES. Te vrednosti so naslednje:
                     
                  
                        Snov
                     
                     
                        Standard EN 71-12:2016
                     
                     
                        Direktiva 2009/48/ES
                     
                  
                        N-nitrozamini
                     
                     
                        0,01 mg/kg
                     
                     
                        0,05 mg/kg
                     
                  
                        N-nitrozabilne snovi
                     
                     
                        0,1 mg/kg
                     
                     
                        1 mg/kg
                     
                  
                        9.
                     
                     
                        EN 71-13:2014 Varnost igrač – 13. del: Vohalne igralne plošče, kozmetični seti in okušalne igre
                     
                  
                        10.
                     
                     
                        EN 71-14:2018 Varnost igrač – 14. del: Trampolini za domačo uporabo
                     
                  
                        11.
                     
                     
                        EN IEC 62115:2020 Električne igrače – Varnost
                        EN IEC 62115:2020/A11:2020
                     
                  
      
      
         
            PRILOGA II
            
                        Št.
                     
                     
                        Sklic na standard
                     
                     
                        Datum umika
                     
                  
                        1.
                     
                     
                        EN 71-7:2014+A2:2018 Varnost igrač – 7. del: Prstne barve – Zahteve in preskusne metode
                        Opomba: Za dovoljeni konzervans klimbazol (vnos 22 v preglednici B.1 Priloge B k temu standardu) domneva o skladnosti velja do največje dovoljene koncentracije 0,2 % (ne 0,5 %). To temelji na dokumentu „ADDENDUM to the Opinion on Climbazole (P64) ref. SCCS/1506/13“ (DODATEK k Mnenju o klimbazolu (P64) sklic SCCS/1506/13) Znanstvenega odbora za varstvo potrošnikov (ZOVP), ki je bil sprejet po tem, ko je CEN objavil standard.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                     
                        28. november 2021
                     
                  
                        2.
                     
                     
                        EN 71-12:2013 Varnost igrač – 12. del: N-nitrozamini in N-nitrozabilne snovi
                     
                     
                        28. november 2021
                     
                  
                        3.
                     
                     
                        EN 62115:2005 Električne igrače – Varnost
                        IEC 62115:2003 (spremenjen) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (spremenjen)
                     
                     
                        21. februar 2022